Το Φεστιβάλ του Δήμου Αθηναίων

Fitness Sessions
2025-05-07 18:30 - 20:30 (Europe/Athens) | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Ευκαιρία για άθληση μέσα στο καταπράσινο σκηνικό του Πάρκου Ελευθερίας. Καταξιωμένοι γυμναστές και τα επιτελεία τους παραδίδουν μαθήματα υγείας και ευεξίας.

Στα Fitness Sessions η άσκηση είναι διασκέδαση και όχι συναγωνισμός. Yoga, πιλάτες και αεροβική γυμναστική προσαρμόζονται στις ικανότητες των συμμετεχόντων, με στόχο να γίνουν τρόπος ζωής.

Μην ξεχάσετε το στρωματάκι σας!

Παραμύθια στην Πλατεία: Ερμιόνη Ντέτσικα - Λήδα Ξυδιά
2025-05-07 19:00 - 20:30 | Πλατεία Αυδή, Γιατράκου 9, Αθήνα, Αθήνα, 104 36, Greece
Ένα ταξίδι στον υπέροχο και μαγικό κόσμο των λαϊκών παραμυθιών. Ένα ιδιαίτερο είδος αφήγησης, που πηγάζει από την προφορική λογοτεχνία των λαών όλου του κόσμου. Έχει συνοδεύσει το μεγάλωμα των ανθρώπων μέσα στους αιώνες και φτάνει μεγαλοπρεπώς ως το σήμερα. Η Ερμιόνη Ντέτσικα, νηπιαγωγός και αφηγήτρια, μας μεταφέρει αγαπημένες ιστορίες γεμάτες με παππούδες, ραπανάκια, ζώα που σβήνουν φωτιές και γενναία κορίτσια, πλαισιωμένες με παραδοσιακά τραγούδια, παιχνιδοτράγουδα και αινίγματα. Η μουσικός Λήδα Ξυδιά θα συνοδεύσει την αφήγηση με το κανονάκι της, δημιουργώντας μια μοναδική ατμόσφαιρα για μικρούς και μεγάλους.

Lycabettus Sunset Live: Νεφέλη Φασούλη
2025-05-07 20:30 - 22:30 | Άγιος Γεώργιος Λυκαβηττού, Λόφος Λυκαβηττού, Αθήνα, Αθήνα, 114 71, Greece
Το κορίτσι – φαινόμενο της νέας «φουρνιάς» του ελληνικού τραγουδιού, η Νεφέλη Φασούλη, συμμετέχει και φέτος στο Φεστιβάλ του Δήμου Αθηναίων, με μία συναυλία στο ειδυλλιακό «μπαλκόνι» του Αγίου Γεωργίου στον Λυκαβηττό.

Σαν μία φιγούρα βγαλμένη από το Νέο Κύμα του γαλλικού κινηματογράφου, η Νεφέλη Φασούλη κινείται με χάρη ανάμεσα σε διαφορετικά μουσικά είδη και καταφέρνει να μετατρέψει την κάθε εμφάνισή της σε μια πραγματική έκπληξη, ταξιδεύοντας το κοινό της στον κόσμο της μουσικής.

Μέντα Live Με Τον Μπάμπη Στόκα
2025-05-07 21:00 - 23:00 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
ΜΕΝΤΑ LIVE

Την Τετάρτη 7 Μαΐου, στις 9 το βράδυ, στο Πάρκο Ελευθερίας – στο κέντρο της Αθήνας – απλώνουμε τις ψάθες και τις πετσέτες μας στο γρασίδι και τραγουδάμε μαζί κάτω από τ’ αστέρια.

Η είσοδος είναι ελεύθερη!

Φέρνουμε τους φίλους μας, τα αγαπημένα μας πρόσωπα, το χαμόγελο, τις πετσέτες, τις ψάθες και τα ποτά μας και ζούμε μαζί τη μυσταγωγία της παρέας, την ανεπανάληπτη ατμόσφαιρα των ΜΕΝΤΑ LIVE, κάτω από τον αττικό ουρανό.

Ένα ανοιξιάτικο Μέντα Live από τον Μέντα 88, με τις καλύτερες στιγμές του Μπάμπη Στόκα, από τη σπουδαία διαδρομή του με τους Πύξ Λαξ και τα κορυφαία τραγούδια της προσωπικής του δισκογραφίας.

1ο Διεθνές Νεανικό Φεστιβάλ Θεάτρου Αθήνας
2025-05-08 10:00 - 14:00 | Ακαδημία Πλάτωνος, Μοναστηρίου 138, Αθήνα, Αθήνα, 104 42, Greece
Στο Πάρκο της Ακαδημίας Πλάτωνος, έναν χώρο με ιδιαίτερη σημασία, θα διεξαχθεί για πρώτη φορά το Διεθνές Νεανικό Φεστιβάλ Θεάτρου Αθήνας «Πόλις-Πολίτης-Πολιτισμός» στις 8 και 9 Μαΐου.

Με πρωτοβουλία του Φεστιβάλ του Δήμου Αθηναίων και την υποστήριξη του Ιδρύματος Μιχάλης Κακογιάννης, η Αθήνα μετατρέπεται σε ένα ζωντανό μνημείο, προσκαλώντας τους συμμετέχοντες να σκεφτούν τις σύγχρονες προκλήσεις για τη Δημοκρατία, το Κράτος και τον Πολίτη.

Περισσότεροι από 250 μαθητές από την Αθήνα, την Καλλιθέα, τις Αχαρνές, τη Γλυφάδα, τη Νέα Προποντίδα και τις Συρακούσες, με αφετηρία το Αρχαίο Δράμα ως εκπαιδευτικό εργαλείο, θα παρουσιάσουν θεατρικές παραστάσεις. Μέσα από αυτή τη δημιουργική συνύπαρξη, θα ανταλλάξουν σκέψεις και συναισθήματα, συστήνοντας την Αθήνα ως παγκόσμιο σύμβολο Δημοκρατίας.

Το «Πόλις-Πολίτης-Πολιτισμός» είναι η γέννηση ενός θεσμού που θα προβάλλει τουριστικά την Αθήνα, θα αναδείξει την αξία της αρχαίας δραματουργίας και θα τονίσει τη σημασία της διαφύλαξης θεμελιωδών εννοιών όπως ο Πολίτης και η Δημοκρατία.

Πέμπτη 8 Μαΐου
10:00 – 10:40 Φωνές χωρίς σύνορα / 7ο ΓΕΛ Αχαρνών
11:00 – 11:40 Οι εμφανίσεις του Διονύσου / Liceo Tommaso Gargallo
12:00 – 12:40 Μεταβαλλόμενες Δημοκρατίες – Η ελληνική περίπτωση / 7ο Γυμνάσιο Καλλιθέας
13:00 – 13:50 Υπογραφή όνομα ολογράφως / Big Bang School, Νέα Προποντίδα

Ομαδική Έκθεση: Abandoned Cartographies and Other Odd Hours
2025-05-08 11:00 - 20:00, 2025-05-09 11:00 - 20:00 | CAN Christina Androulidaki Gallery, Χαλκοκονδύλη 19, Αθήνα, Αθήνα, 104 32, Greece
Η έκθεση Abandoned Cartographies and Other Odd Hours διερευνά αχαρτογράφητες περιοχές του υποσυνείδητου, διαμορφώνοντας ένα σύνολο αναζητήσεων που υπερβαίνει τον ορθολογισμό, την τάξη και την αφηγηματική συνοχή. Εστιάζει σε βιωματικές εμπειρίες που δεν οριοθετούνται από τη συνειδητή αντίληψη ή την πληροφορία αλλά, αντίθετα, ανοίγουν νέους δρόμους ενδοσκόπησης, αποκαλύπτοντας αθέατες πτυχές του ψυχισμού. Παράλληλα, ενεργοποιεί ερεθίσματα που ανασύρουν θαμμένες αναμνήσεις και ανησυχίες.

Επιμέλεια: Ντίνος Χατζηραφαηλίδης

Συμμετέχουν οι καλλιτέχνες/-ιδες: Έλλη Αντωνίου, Γιώργος Γιατρομανωλάκης, Κωνσταντίνος Λιανός, Στεφανία Στρούζα, Δημήτρης Ταμπάκης, Σωκράτης Φατούρος, Δέσποινα Χαριτωνίδη, James Fuller, Shambhavi Kaul, Louis-Philippe Scoufaras, Sasha Streshna

Ώρες Λειτουργίας: Τρίτη – Παρασκευή: 11π.μ. – 3μ.μ. και 5μ.μ. – 8μ.μ., Σάββατο: 11π.μ. – 4μ.μ.

Βασίλης Παπαγεωργίου - Ζωγραφική και Γλυπτική: Lignea Creatura Stans
2025-05-08 11:30 - 20:30, 2025-05-09 11:30 - 20:30 | Γκαλερί Έρση, Κλεομένους 4, Αθήνα, Αθήνα, 106 75, Greece
Ο φυτικός, ζωικός και ανθρώπινος κόσμος, ο θρύλος, ο μύθος, η φαντασία και το όνειρο συνθέτουν τη νέα εικαστική θεματική του Βασίλη Παπαγεωργίου. Οι οξύμωροι ήρωες του, τα ξυλοπλάσματα που εφευρίσκει, βρίσκονται στον δισδιάστατο και τρισδιάστατο χώρο που μας περιβάλλει, σε μια διαρκή περιδίνηση. Εποπτεύοντας αισθητικά, το βάθος των συνεπειών της καταστροφής του κόσμου από την ανθρώπινη παρέμβαση, δημιουργεί αξίες από πολιτισμικές αναφορές της παράδοσης και της φύσης, οι οποίες ορίζουν τις παραμέτρους της συνύπαρξης.

Ώρες λειτουργίας: Δευτέρα-Παρασκευή 11:30- 14:30 & 17:30 – 20:30, Σάββατο: 11:30-15:00

Evi Papagianni: A Finding Place
2025-05-08 18:00 - 21:00, 2025-05-09 18:00 - 21:00 | Mosaico Fine Art Studio, Καισαρείας 18-20, Αθήνα, Αθήνα, 115 27, Greece
Ο εικαστικός χώρος Mosaico Fine Art Studio φιλοξενεί την έκθεση «A Finding Place» της καλλιτέχνιδας και εικαστικής θεραπεύτριας, Παρασκευής Παπαγιάννη.

Δευτέρα έως Παρασκευή, 18:00-21:00, Σάββατο 11:00-15:00, Κυριακή κλειστά

Queer Movie Nights
2025-05-08 18:00 - 23:30, 2025-05-09 18:00 - 23:30 | Κινηματογράφος “Τριανόν”, Κοδριγκτώνος 21, Αθήνα, Αθήνα, 104 34, Greece
Τα Queer Movie Nights αποτελούν μια μοναδική γιορτή για το LGBTQI+ σινεμά στην Αθήνα. Ξεκίνησαν τον Μάιο του 2022 με αφορμή τη Διεθνή Ημέρα κατά της Ομοφοβίας, Τρανσφοβίας, Αμφιφοβίας και Ιντερφοβίας και από τότε έχουν καθιερωθεί ως μια πλατφόρμα προβολής queer ταινιών μικρού και μεγάλου μήκους, καθώς και ντοκιμαντέρ.
Στόχος των Queer Movie Nights είναι να δημιουργήσουν έναν ασφαλή χώρο ελεύθερης έκφρασης, όπου οι ιστορίες της queer κοινότητας από όλο τον κόσμο θα μπορούν να λάμπουν μέσα από την μαγική τέχνη του κινηματογράφου.

Ξενάγηση στον Σύλλογο των Αθηναίων και Oμιλία με Θέμα: Αθηναϊκή Μετοικεσία
2025-05-08 18:30 - 20:00 | Σύλλογος των Αθηναίων, Κέκροπος 10, Αθήνα, Αθήνα, 105 58, Greece
Οι επισκέπτες θα ξεναγηθούν στον Σύλλογο των Αθηναίων και στο Αθηναϊκό Μουσείο, ενώ θα παρακολουθήσουν την ομιλία του Προέδρου, Ελευθέριου Γ. Σκιαδά, με αφορμή την έκδοση του νέου του βιβλίου με τίτλο: «ΑΘΗΝΑΪΚΗ ΜΕΤΟΪΚΕΣΙΑ: Το έθιμο της ομαδικής μετακόμισης κάθε 1η Σεπτεμβρίου και το real estate από τα χρόνια του βασιλιά Όθωνα».

Απαιτείται κράτηση θέσης στο info@syllogostonathinaion.gr (Oνοματεπώνυμο, Aριθμός Ατόμων, Ημερομηνία Δράσης).

CONQUISTADORS
2025-05-08 19:30 - 23:00, 2025-05-09 10:00 - 18:00 | Πολιτιστικός Χώρος Macart, Λένορμαν 244, Αθήνα, Αθήνα, 104 43, Greece
Ο Νίκος Κυριακόπουλος και οι conquistadors του, αποβιβάζονται στη Λένορμαν.
Δράκοι και άγρια θηρία, ντόπιοι και conquistadors αλλά και ο Θάνατος αυτοπροσώπως, μάχονται μέσα σε απάτητες ζούγκλες.

Τα 36 έργα που απαρτίζουν την έκθεση, δεν έχουν στόχο να υπηρετήσουν την ιστορία ή το ιστορικό genre της ζωγραφικής. Ο καλλιτέχνης αντλεί το υλικό του από τον μύθο που συνοδεύει την Εποχή των Ανακαλύψεων και πλάθει εικόνες μακριά και πέραν του νατουραλισμού, τόσο σε μορφολογικό όσο και σε επίπεδο θεματικού περιεχομένου.
Τα έργα έχουν δημιουργηθεί με την μέθοδο της μονοτυπίας, τεχνική που χρονολογείται από τον 16ο αιώνα και που, σε συνδυασμό με τις ιστορίες που περιγράφουν, αποκτούν ένα ακόμη ιδιαίτερο ενδιαφέρον.
Οι περιπέτειες των ηρώων αποτελούν αφορμή όχι μόνο για τις περιπέτειες της γραμμής και του χρώματος, αλλά και αφετηρία για στοχασμό πάνω σε έννοιες όπως αυτές της επιθυμίας, του φόβου, της σύγκρουσης ή της πλάνης.

Εγκαίνια: Πέμπτη 8 Μαΐου 2025 και ώρα 19:30 – 23:00

Ώρες λειτουργίας:
Καθημερινά 10:00 – 18:00
Σάββατο 11:00 – 15:00
Κυριακή κλειστά

Midnight Express: Μad Μax
2025-05-08 19:30 - 23:00 | Εθνικό Αστεροσκοπείο Αθηνών, Λόφος Νυμφών, Αθήνα, Αθήνα, 118 10, Greece
Το Midnight Express είναι το απόλυτο δημιούργημα του κινηματογραφικού μας γκουρού, Άκη Καπράνου. Μετά από αμέτρητες ώρες στις μαγικές μεταμεσονύκτιες προβολές του Αλφαβίλ και του Σινέ Δεξαμενή, θέλησε να φέρει αυτή την εμπειρία πίσω στη ζωή μας. Για να θυμηθούν οι παλιοί, να μάθουν οι νέοι και να βιώσουμε όλοι μαζί μια κορυφαία κινηματογραφική εμπειρία! Πόσο καλύτερο να γίνει;

Το Midnight Express βγαίνει από τις σκοτεινές αίθουσες και έρχεται κάτω από τα αστέρια! Στον πανέμορφο κήπο του Αστεροσκοπείου Αθηνών, η θρυλική ταινία Mad Max θα μας ταξιδέψει πίσω στον χρόνο και θα μας δείξει τί σημαίνει πρωτοποριακό σινεμά.

Απαιτείται η κράτηση θέσης.

Αγία Φανφάρα και DJ Spery
2025-05-08 19:30 - 23:00 | Πλατεία Μοναστηρακίου, Πλατεία Μοναστηρακίου, Αθήνα, Αθήνα, 105 57, Greece
Η Αγία Φανφάρα, η 25μελής μπάντα χάλκινων, ξύλινων πνευστών και κρουστών, είναι κάτι παραπάνω από ένα μουσικό συγκρότημα – είναι φαινόμενο! Αν και ταπεινοί, έχουν κατακτήσει την καρδιά του ελληνικού κοινού και έχουν γίνει, άθελά τους, super stars.

Ετοιμαστείτε για μία ακόμη μουσική εμπειρία! Η Αγία Φανφάρα ξεκινά την πατινάδα της από την Πλατεία Μοναστηρακίου, διασχίζει την οδό Αδριανού και καταλήγει στην Πλατεία Θησέως για να μας χαρίσει ένα αξέχαστο μουσικό ξεφάντωμα. Μαζί της, η Dj Spery απογειώνει τη βραδιά με την Balkan δισκοθήκη της.

Βασίλης Καρακατσάνης: Αστικά Εργαλεία
2025-05-08 20:00 - 23:00, 2025-05-09 12:00 - 21:00 | GenesisGallery, Ιπποκράτους 121, Αθήνα, Αθήνα, 114 72, Greece
Το έργο του Βασίλη Καρακατσάνη μας προσκαλεί σε ένα ταξίδι μέσα στο φάσμα της σύγχρονης ύπαρξης: ένα πολύπλοκο, συνεχώς εξελισσόμενο μείγμα αναμνήσεων, συλλογικών ιστοριών και κοινωνικών δυναμικών. Η έκθεση «Αστικά Εργαλεία» παρουσιάζει μια συναρπαστική διαπραγμάτευση ανάμεσα στο παρελθόν και το παρόν, το προσωπικό και το μνημειώδες. Επτά ζωγραφικά έργα μεγάλης κλίμακας, μαζί με πλήθος μικρότερων έργων—όλα φτιαγμένα με ακρυλικό, λάδι και γκουάς σε καμβά—μας προτρέπουν σε μια βαθιά διερεύνηση της ζωής σε όλες τις αποχρώσεις και τις υφές της.

Στον πυρήνα της πρακτικής του Καρακατσάνη βρίσκεται μια υπερβατική εσωτερική διεργασία υπό το πρίσμα της μνήμης και της υλικότητας. Ο τίτλος της έκθεσης υπονοεί τους κρυμμένους μηχανισμούς που ορίζουν την ουσία ενός τόπου: τα διεισδυτικά, συχνά αθέατα εργαλεία που μας βοηθούν να πλοηγηθούμε, να ορίσουμε και να ερμηνεύσουμε τα περιβάλλοντα που κατοικούμε, καθώς και εκείνα που καθορίζουν και συνθέτουν την ίδια μας την ύπαρξη.

Το αστικό τοπίο δεν αποτελεί μόνο το αντικείμενο του καλλιτέχνη, είναι το ίδιο το μέσο του. Κάθε πινελιά αποκαλύπτει την περίπλοκη σχέση μεταξύ της μοναδικότητάς του και των ιστοριών που κουβαλά. Σύμβολα προσωπικής και συλλογικής ταυτότητας, ιδεολογιών και συναισθημάτων είναι συνυφασμένα στoν ιστό της καθημερινής πραγματικότητας.

Εγκαίνια: Πέμπτη 8 Μαΐου 2025 και ώρα 20:00

Ώρες λειτουργίας: Τρίτη, Πέμπτη, Παρασκευή 12:00 – 21:00, Σάββατο 12:00 – 15:00, Τετάρτη, Κυριακή και Δευτέρα, κλειστά.

1ο Διεθνές Νεανικό Φεστιβάλ Θεάτρου Αθήνας
2025-05-09 10:00 - 14:00 | Ακαδημία Πλάτωνος, Μοναστηρίου 138, Αθήνα, Αθήνα, 104 42, Greece
Στο Πάρκο της Ακαδημίας Πλάτωνος, έναν χώρο με ιδιαίτερη σημασία, θα διεξαχθεί για πρώτη φορά το Διεθνές Νεανικό Φεστιβάλ Θεάτρου Αθήνας «Πόλις-Πολίτης-Πολιτισμός», στις 8 και 9 Μαΐου.

Με πρωτοβουλία του Φεστιβάλ του Δήμου Αθηναίων και την υποστήριξη του Ιδρύματος Μιχάλης Κακογιάννης, η Αθήνα μετατρέπεται σε ένα ζωντανό μνημείο, προσκαλώντας τους συμμετέχοντες να σκεφτούν τις σύγχρονες προκλήσεις για τη Δημοκρατία, το Κράτος και τον Πολίτη.

Περισσότεροι από 250 μαθητές από την Αθήνα, την Καλλιθέα, τις Αχαρνές, τη Γλυφάδα, τη Νέα Προποντίδα και τις Συρακούσες, με αφετηρία το Αρχαίο Δράμα ως εκπαιδευτικό εργαλείο, θα παρουσιάσουν θεατρικές παραστάσεις. Μέσα από αυτή τη δημιουργική συνύπαρξη, θα ανταλλάξουν σκέψεις και συναισθήματα, συστήνοντας την Αθήνα ως παγκόσμιο σύμβολο Δημοκρατίας.

Το «Πόλις-Πολίτης-Πολιτισμός» είναι η γέννηση ενός θεσμού που θα προβάλλει τουριστικά την Αθήνα, θα αναδείξει την αξία της αρχαίας δραματουργίας και θα τονίσει τη σημασία της διαφύλαξης θεμελιωδών εννοιών όπως ο Πολίτης και η Δημοκρατία.

Παρασκευή 9 Μαΐου
10:00 – 10:40 Όρνιθες / Μουσικό Σχολείο Αθήνας
11:00 – 11:40 Με ικεσίας κλαδιά / Βαρβάκειο Πρότυπο Γυμνάσιο
12.00-12.40 Νέκυια 2015 μ.Χ. Εις μνήμην / 3ο ΕΠΑΛ Αχαρνών
13.00-13.40 Θεσμοφοριάζουσες / 5ο Λύκειο Γλυφάδας

Καλώς Ήλθατε Κοντά μας - Ξενάγηση στις Περιοδικές Εκθέσεις ΕΜΕ
2025-05-09 11:30 - 12:30 | Εβραϊκό Μουσείο Ελλάδος, Νίκης 39, Αθήνα, Αθήνα, 105 57, Greece
Η θεματική ξενάγηση «Καλώς ήλθατε κοντά μας» προσφέρει μια περιήγηση στην πολιτιστική κληρονομιά των ελληνοεβραϊκών κοινοτήτων, μέσα από τη θρησκευτική τέχνη, τη μουσική, τα έθιμα και τις παραδόσεις των Εβραίων της Ελλάδας.
Οι συμμετέχοντες θα γνωρίσουν τα ιερά αντικείμενα, τα βιβλία της Τορά και άλλα παραδοσιακά κειμήλια, θα ανακαλύψουν τις μουσικές παραδόσεις και τα τραγούδια που συνοδεύουν τις θρησκευτικές τελετές, ενώ θα μάθουν λεπτομέρειες για τις ιδιαίτερες συνταγές και τις γεύσεις που συνδέονται με τις γιορτές και τα εβραϊκά έθιμα.
Η ξενάγηση προσφέρει μια ζωντανή εικόνα της εβραϊκής ζωής στην Ελλάδα μέσα από την τέχνη, τη μουσική και τις καθημερινές πρακτικές.

Απαιτείται η κράτηση θέσης.

Πρωτογένους Spring City
2025-05-09 17:00 - 23:00 | Πρωτογένους, Πρωτογένους, Αθήνα, Athens, 105 54, Greece
Η οδός Πρωτογένους αποτελεί ένα αντιπροσωπευτικό παράδειγμα για το πως μπορείς να μετατρέψεις έναν στενό και σκοτεινό δρόμο στο κέντρο της πόλης σε απόλυτο προορισμό. Σήμερα αποτελεί το σημείο συνάντησης των εκπροσώπων κάθε κουλτούρας. Σε αυτόν τον δρόμο που δεν κοιμάται ποτέ, όλοι μπορούν να βρουν μουσική, φαγητό, ρούχα, έπιπλα, ποτά, γλυκά, χαμόγελα, καλή διάθεση καθώς και ένα τριήμερο γεμάτο συναυλίες, dj sets, street food, αγορές και πολλές εκπλήξεις.

Το δεύτερο Παρασκευοσαββατοκύριακο του Μαΐου, το κέντρο του Ψυρρή γιορτάζει την άρτι αφιχθείσα άνοιξη με σπέσιαλ dj sets, fashion bazaars και live shows στον δρόμο, σε ένα τριήμερο street party από αυτά που αγαπήσατε.

Παρασκευή 9 Μαΐου: DJ set: Driving In Reverse (Μάκης Παπασημακόπουλος, Pene, Vercetti Technicolor)

Είσοδος ελεύθερη
Έναρξη 17.00

Με τη συνεργασία των Barrett, Syd Records, Crust, Ringo Kalamaki pub, Tranzistor, Kokkion, Color Skates, Like Yesterdays, Prime Timers, The Potheads, Treasure Hunt, The Fountain, Badila, Lemon Poppy Seed

World of Beer Festival
2025-05-09 17:00 - 23:30 | Τεχνόπολη Δήμου Αθηναίων, Πειραιώς 100, Αθήνα, Αθήνα, 118 54, Greece
Ψάχνεις μία ξεχωριστή πρόταση διασκέδασης; Σου αρέσει η μπίρα και η καλή μουσική; Λατρεύεις το stand up; Είσαι fun των φεστιβάλ;

To World of Beer Festival είναι το μεγαλύτερο φεστιβάλ μπίρας στην Ελλάδα και έρχεται από τις 9 έως τις 11 Μαίου στην Τεχνόπολη του Δήμου Αθηναίων.

Lager, Ale, Weiss, Pils, Pale Ale, Trappist, Αbbey, Tripel, Dinkel, Draught αλλά και Μηλίτη… ότι και να πίνεις, στο φεστιβάλ θα βρεις αμέτρητες ετικέτες μπίρας από τις καλύτερες ζυθοποιίες και μικροζυθοποιίες. Επίσης, εξαιρετικές επιλογές σε comfort food, street food, snacks, προτάσεις σε είδη σερβιρίσματος της μπίρας αλλά και αξεσουάρ.

Κάθε ημέρα, η σκηνή του φεστιβάλ φιλοξενεί συναυλίες με διάσημους καλλιτέχνες: Onirama, Stavento, Μελίνα Κανά, Χρήστο Δάντη, Υπόγεια Ρεύματα, Γιαγκίνηδες, Wedding Singers, The Speakeasies Swing Band, Prestige the Βand.
Ο Λάμπρος Φισφής και ο Διονύσης Ατζαράκης, οι special guest hosts του φεστιβάλ, θα πραγματοποιήσουν stand-up και sit down shows.

Μπες τώρα και κλείσε το εισιτήριό σου και επωφελήσου από την προνομιακή τιμή προπώλησης των 5€.*

*Το εισιτήριο, τις ημέρες του φεστιβάλ θα πωλείται online και στα φυσικά ταμεία 7€.

Τι άλλο πρέπει να γνωρίζεις;
Όλοι οι επισκέπτες θα λάβουν, κατά την είσοδο τους, tote bag που θα περιλαμβάνει συλλεκτικά και branded δώρα όπως 1 ποτήρι 330ml με χάραξη στα 100ml, 1 σουβέρ κ.ά.

Παραμύθια στον Κήπο: Γεωργία Λεμπέση - Γιάννης Ψαριώτης
2025-05-09 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Κύματα ταξιδιάρικα μας φέραν παραμύθια!

Σαν ταξιδιάρικο πουλί το κύμα του πελάγους,
φέρνει φωνές αλαργινών τρανών παραμυθάδων…
και σου λαλούνε ψέματα και σου λαλούν αλήθεια!
Μπείτε μες στη βάρκα μας, να πούμε παραμύθια!

Ελάτε να ακολουθήσουμε τους ήρωες των ελληνικών παραμυθιών! Από το Ιόνιο στα Δωδεκάνησα, από τις Σποράδες στις Κυκλάδες! Nα σαλπάρουμε με πλοία μαγικά, να πολεμήσουμε με δράκους και γίγαντες, να ξεγελάσουμε γοργόνες και νεράιδες! Εμπρός και πρύμα πλώρα!

Μια παράσταση αφήγησης για όλη την οικογένεια!

“Πλατεία” έξω από την παιδική χαρά.

Athens StartUp Block Party
2025-05-09 18:00 - 23:00 | Πλατεία Αγίων Ασωμάτων, Πλατεία Αγίων Ασωμάτων, Αθήνα, Αθήνα, 105 53, Greece
Την Παρασκευή 9 Μαΐου, η πόλη ζωντανεύει για μία από τις πιο συναρπαστικές βραδιές της χρονιάς. Το Athens Startup Block Party μεταμορφώνει την Πλατεία Αγίων Ασωμάτων στο Θησείο σε μια υπαίθρια γιορτή μουσικής, καινοτομίας και κοινότητας, ακριβώς κάτω από τη λάμψη της Ακρόπολης.

Αυτή είναι η επίσημη εκδήλωση λήξης του Panathēnea, ενός νέου διεθνούς φεστιβάλ αφιερωμένου στην καινοτομία και τον πολιτισμό. Εμπνευσμένο από το δημιουργικό πνεύμα της αρχαίας Αθήνας, το φεστιβάλ φέρνει κοντά ιδρυτές (founders), δημιουργούς και ανήσυχα πνεύματα από όλο τον κόσμο.

Στην καρδιά της βραδιάς βρίσκονται οι Fideles, το διάσημο ιταλικό δίδυμο ηλεκτρονικής μουσικής, γνωστό για τις συναισθηματικές και υψηλής έντασης εμφανίσεις του. Έχοντας παίξει σε παγκόσμιες σκηνές όπως το Afterlife και το Tomorrowland, φέρνουν τώρα για πρώτη φορά την χαρακτηριστική μελωδική τους techno στους δρόμους της Αθήνας.

Την εκδήλωση ανοίγει ο Man With The Speaker, ένα ανερχόμενο ταλέντο που προσφέρει ακατέργαστους και έντονα ρυθμικούς ήχους που θα ξεσηκώσουν την πλατεία και θα δώσουν τον τόνο για τη νύχτα που ακολουθεί.

Αυτή είναι μια πρόσκληση προς όλη την πόλη για να χορέψουμε μαζί. Είτε είστε ντόπιος, ιδρυτής, καλλιτέχνης ή επισκέπτης που απλώς περνάτε, το Athens Startup Block Party είναι το μέρος όπου θα θέλετε να βρίσκεστε.

Κόστος Συμμετοχής:

Δωρεάν και ανοιχτό για όλους

Food and Wine Experience - Nyn Esti - ΕΜΣΤ
2025-05-09 20:00 - 23:00 | Nyn Esti, Nyn Esti, ΑΘΗΝΑ, Greece, 11743, Greece
Ο ελληνικός αμπελώνας συναντά ορισμένους από τους σημαντικότερους εκπροσώπους της γαστρονομικής σκηνής της Αθήνας σε μερικά από τα πιο εμβληματικά μουσεία της πόλης. Κορυφαίες ετικέτες αγαπημένων ελληνικών κτημάτων, κρασιά που διαπρέπουν αλλά και καλά κρυμμένοι θησαυροί, συνοδεύουν δημιουργίες που εξυμνούν και αναδεικνύουν τα προϊόντα της ελληνικής γης, σε απρόσμενους συνδυασμούς.

Welcome Bites
ταρτάρ μοσχαρίσιο – βασιλικοί χουρμάδες – σαφράν αλμυρή τηγανίτα – αρσενικό Νάξου – χέλι Άρτας
Κτήμα Γεροβασιλείου Ξινόμαυρο Ροζέ

Menu
φυλλώματα – άγρια χόρτα – άθερμο πετιμέζι
Κτήμα Γεροβασιλείου Λευκό

γαρίδα κοιλάδας – κούμαρα – ιβίσκος & καλαμάρι – ψυχή αυγοτάραχου – χρυσάνθεμο
Κτήμα Γεροβασιλείου Μαλαγουζιά

καπνιστό χτένι – γαλάκτωμα μαγιάς – XO
Κτήμα Γεροβασιλείου Viognier

σαλάχι κονφί σε φύλλα νερατζιάς – espuma πατάτας
Κτήμα Γεροβασιλείου Chardonnay

φραγκόκοτα – άγρια μανιτάρια – κακάο – αγουρέλαιο – θυμάρι – κάρδαμο
Κτήμα Γεροβασιλείου Avaton

τριαντάφυλλο – γιαούρτι – λευκή σοκολάτα
Κτήμα Γεροβασιλείου Μαλαγουζιά από υπερώριμα σταφύλια

Απαιτείται η κράτηση θέσης στο +30 698 943 8866

Ξενάγηση στο Σπίτι του Ελύτη
2025-05-10 10:30 - 11:30 | Σπίτι του Ελύτη – Μουσείο, Πολυγνώτου 7, Αθήνα, Αθήνα, 105 55, Greece
Στο νεοκλασικό κτήριο στην οδό Διοσκούρων 4 & Πολυγνώτου, από την 1η Νοεμβρίου 2024 λειτουργεί το νέο Μουσείο «ΣΠΙΤΙ ΤΟΥ ΕΛΥΤΗ».

Το Μουσείο φιλοξενεί μία μόνιμη έκθεση αφιερωμένη στη ζωή και στο έργο του μεγάλου ποιητή. Χειρόγραφα, εκδόσεις ελληνικές και ξένες, εικαστικά έργα, ποικίλα αυθεντικά τεκμήρια από το σπίτι του Ελύτη, παρουσιάζονται μαζί με το σύνολο του γραφείου του ποιητή, του χώρου όπου εργαζόταν από το 1962 έως το τέλος της ζωής του.

Απαιτείται η κράτηση θέσης: info@elytishousemuseum.gr

Ο Καραγκιόζης Οικολόγος
2025-05-10 11:00 - 12:00 | Μουσείο Ελληνικών Λαϊκών Μουσικών Οργάνων “Φοίβος Ανωγειανάκης” – Κέντρο Εθνομουσικολογίας, Διογένους 1, Αθήνα, Αθήνα, 105 56, Greece
Μια νέα κωμωδία με ξεκαρδιστικές ατάκες από τον Καραγκιόζη του Μακρή για όλη την οικογένεια!
Στην παράσταση «Ο Καραγκιόζης οικολόγος», ο αγαπημένος μας ήρωας αντιμετωπίζει έναν νέο κίνδυνο, ο οποίος κρύβεται στα φύλλα του δέντρου έξω από την παράγκα του. Όποιος περνάει κάτω από αυτό το δέντρο βρίσκει μεγάλα δεινά και συμφορές.
Η διαταγή του πασά είναι να κοπεί το δέντρο αυτό. Όμως, ο λαϊκός μας ήρωας έχει αντίθετη γνώμη καθώς πιστεύει πως τα δέντρα δεν πρέπει να κόβονται αφού χαρίζουν τα πολύτιμα δώρα τους στην ανθρωπότητα.
Τί λύση θα βρει τελικά ο ξυπόλυτος ήρωάς μας ώστε και να σώσει το δέντρο που δίνει οξυγόνο, σκιά και ομορφιά στην πόλη αλλά και να διώξει το κακό που κρύβεται ανάμεσα στις φυλλωσιές του;

Απαιτείται η κράτηση θέσης.

Οτιδήποτε Άλλο Εκτός Από Μάρμαρο
2025-05-10 11:00 - 13:00 | Μουσείο Κυκλαδικής Τέχνης, Νεοφύτου Δούκα 4, Αθήνα, Αθήνα, 106 74, Greece
Για σχεδόν 60 χρόνια, η Βρετανίδα καλλιτέχνις, Phyllida Barlow, δημιουργούσε επιβλητικές εγκαταστάσεις, που χαρακτηρίζονταν ως «απειλητικές» αλλά και «παιχνιδιάρικες». Δημιούργησε γλυπτά μεγάλης κλίμακας, φτιαγμένα από φθηνά και ευτελή υλικά όπως χαρτόνι, ύφασμα, κόντρα πλακέ, γάζα, και γύψο. Όπως δηλώνει η ίδια, «στο παρελθόν, η γλυπτική ενείχε ιστορικές αφηγήσεις. Κυριαρχούσε το μάρμαρο και εξυμνούσε τα άτομα».

Ένα από τα άτομα που εξυμνούσε η παραδοσιακή γλυπτική ήταν ο Δαρβίνος, ο οποίος ήταν μακρινός της πρόγονος, κάτι που απέκρυπτε με ιδιαίτερη προσοχή, ώστε να μην θεωρηθεί «ευνοημένη» λόγω της καταγωγής της.

Απορρίπτοντας την παραδοσιακή γλυπτική, αποκήρυττε, μέσα από το έργο της, το ίδιο της το παρελθόν, βρίσκοντας τη δική της μοναδική καλλιτεχνική ταυτότητα.

Αντλώντας έμπνευση από την πρακτική της, θα δουλέψουμε με ευτελή υλικά και θα φτιάξουμε μικρής κλίμακας κρεμαστά γλυπτά.

Υπεύθυνες εργαστηρίου: Βίβιαν Εμμανουηλίδου, Εικαστικός-Μουσειοπαιδαγωγός & Μάγδα Αθανασίου, Παιδαγωγός-Μουσειοπαιδαγωγός

Το εργαστήριο απευθύνεται σε παιδιά ηλικίας 7-11 ετών.

Απαιτείται η κράτηση θέσης για τα παιδιά μόνο.
